[bookmark: _GoBack]
	[image: gerb]
	ОБЩИНСКИ СЪВЕТ – ЕЛЕНА

	5070 гр. Елена, ул. „Иларион Макариополски” № 24
	e-mail: obs@elena.bg

	Телефон/факс: 06151/65-57
	web: obs.elena.bg




РЕШЕНИЕ

№ 8/ 27.01.2011 г.

ПРОТОКОЛ № 1 / 27.01.2011 г.


ОТНОСНО: Даване съгласие за кандидатстване пред Оперативна програма „Административен капацитет”, съфинансирана от Европейския социален фонд, Приоритетна ос IІ „Управление на човешките ресурси”, приоритет 2.5 „Транснационално и междурегионално сътрудничество”, бюджетна линия BG051PO002/10/2.5-01, проект „Повишаване качеството на управление на човешките ресурси, ангажирани пряко и непряко с осъществяване на политиките в сферата на туризма в Община Елена”.


Отворена е процедура за кандидатстване с проектни предложения в рамките на приоритетна ос ІІ. „Управление на човешките ресурси”, подприоритет 2.5. „Транснационално и междурегионално сътрудничество” на Оперативна програма „Административен капацитет” (ОПАК).
Основната цел на ОПАК е подобряване капацитета на държавната администрация на централно, областно и общинско ниво чрез използване на опит и добри практики от други държави членки в областта на човешките ресурси в държавната администрация с териториален обхват Република България и страните членки на ЕС.
В рамките на тази по-обща цел, процедурата е насочена конкретно към централните, областните и общинските администрации, като им дава възможност да обменят опит и добри практики с останалите 26 държави членки на ЕС в областта на ефективното управление на човешките ресурси.
В тази сфера съществуват много възможности за партньорство с администрации от други държави членки на ЕС, които прилагат успешни практики за качествено управление на човешките ресурси, подбор на служители, процедури за израстване в кариерата, мотивация на служителите, роля на звената по управление на човешките ресурси (УЧР), и др. Не на последно място българската администрация ще може да заимства добри примери за ефективно привличане на лица от уязвими групи на работа в администрацията.
Тази процедура ще насърчава инициативи, които имат иновативен характер и целят въвеждането на нови добри практики с пряк ефект върху целевите групи.
Размер на безвъзмездната финансова помощ:
Стойността на проектното предложение, с което се кандидатства, трябва да се вмества в следните минимални и максимални граници:
· Минимален размер на безвъзмездната финансова помощ: 100 000 лв.
· Максимален размер на безвъзмездната финансова помощ: няма
По настоящата процедура не се изисква съфинансиране на проекта от страна на кандидата.
Поради спецификата на настоящата процедура, в конкретния случай на подбор на проекти кандидатът задължително следва да реализира своето проектно предложение в партньорство с администрация/и от минимум една държава членка на ЕС.
Задължителното включване на партньор(и) – администрация(и) от държава членка на ЕС не изключва възможността за участието и на български партньори – централни, областни или общински администрации на територията на страната. 
Запознавайки се с насоките за кандидатстване, община Елена желае да кандидатства за финансиране и реализация на проект „Повишаване качеството на управление на човешките ресурси, ангажирани пряко и непряко с осъществяване на политиките в сферата на туризма в Община Елена” с партньори – община Златарица – Република България и община Чериньола – Република Италия с бюджет на проекта 136 983,20 лв. 
Съгласно чл. 59, ал. 1 от ЗМСМА: „Общините могат да си сътрудничат помежду си, с областите, с юридически или физически лица и да създават сдружения, чрез които да постигат цели от взаимен интерес и на които да възлагат изпълнението на дейности, произтичащи от техните правомощия.”.
Съгласно чл. 61 от ЗМСМА:
„(1) Общинското сътрудничество се осъществява на основата на подписано споразумение за сътрудничество, което се одобрява от общинския съвет.
(2) В споразумението за сътрудничество се определят:
1. страните по споразумението;
2. обхватът и предметът на споразумението;
3. целта на сътрудничеството;
4. формите на сътрудничество и/или видът на юридическото лице:
а) за изпълнение на конкретен проект или дейност между две или повече общини;
б) за създаване на юридическо лице с нестопанска цел между общини;
в) за създаване юридическо лице със стопанска цел между две или повече общини;
г) за изпълнение на конкретен проект или дейност или за създаване на юридическо лице със стопанска или с нестопанска цел между една или повече общини и юридически и/или физически лица;
5. правата и задълженията на страните;
6. делът на участие на всяка една от страните с финансови средства, собственост и/или други форми на участие за постигане на общата цел;
7. правилата за конституиране, вземане на решения и прекратяване на междуобщинските съвети и/или комисии, както и техните компетенции, когато общините са постигнали съгласие за създаването на такива органи;
8. други важни за страните по споразумението въпроси, включително и изискванията за всяка една от тях, произтичащи от нормативната уредба.
(3) Сдруженията с нестопанска цел, в които участва общината, осъществяват дейност в обществена полза. За учредяването им не се прилагат ограниченията за броя на членовете, определени в чл. 19 от Закона за юридическите лица с нестопанска цел.”.
Във връзка с гореизложеното и на основание чл.21, ал.1, т т.12 и 15 от ЗМСМА, ОБЩИНСКИ СЪВЕТ - ЕЛЕНА

РЕШИ:

1. Дава съгласие на община Елена за кандидатстване пред Оперативна програма „Административен капацитет”, съфинансирана от Европейския социален фонд, Приоритетна ос IІ „Управление на човешките ресурси”, приоритет 2.5 „Транснационално и междурегионално сътрудничество”, бюджетна линия BG051PO002/10/2.5-01, проект „Повишаване качеството на управление на човешките ресурси, ангажирани пряко и непряко с осъществяване на политиките в сферата на туризма в Община Елена” със стойност на бюджета: 136 983,20 лв, като опълномощава кмета на община Елена да предприеме необходимите действия и процедури за внасяне на проектното предложение с краен срок за кандидатстване: 01.02.2011 г.
2. Одобрява Споразумение за партньорство по проект „Повишаване качеството на управление на човешките ресурси, ангажирани пряко и непряко с осъществяване на политиките в сферата на туризма в Община Елена”, като дава съгласие на кмета на община Елена да подпише същото с партньорите по проекта – община Златарица – Република България и община Чериньола – Република Италия. 

